craciuncg/RoMedQA_v2 huggingface dataset:
Următoarele afirmații referitoare la membrana celulară sunt adevărate:
1. glicoproteinele și glicolipidele aflate în structura membranei celulare sunt puternic încărcate pozitiv
2. prelungirile membranei celulare pot fi temporare și neordonate, ca de exemplu pseudopodele leucocitelor
3. prelungirile membranei celulare de tipul cililor se observă la nivelul epiteliului tubilor renali
4. este alcătuită din fosfolipide și proteine
5. membrana conține glicoproteine și glicolipide atașate pe fața ei internă
Răspuns corect: 24
Următoarele substanțe stimulează sinteza proteică:
1. insulina în mușchii scheletici
2. cortizolul în mușchii scheletici
3. estrogenii
4. somatostatina
5. niciun răspuns corect
Răspuns corect: 13
La începutul diastolei atriale:
1. ventriculul este în perioada refractară absolută
2. are loc sistola izovolumetrică
3. se produce zgomotul diastolic
4. valvele semilunare se deschid
5. niciun răspuns corect
Răspuns corect: 12
Alegeți afirmațiile adevărate despre acidul clorhidric:
1. este neutralizat în duoden de HCO3- provenit din celulele ductale pancreatice
2. inactivează în stomac α amilaza salivară
3. secreția lui este stimulată de somatostatină
4. reduce absorbția intestinală a fierului
5. niciun răspuns corect
Răspuns corect: 12
Despre oasele coxale este adevărat că:
1. conțin gaura obturată, cel mai larg foramen al scheletului, permițând pasajul unui mănunchi vasculonervos
2. la femei sunt mai ușoare, iar la bărbați mai subțiri
3. distanțele dintre spinele ischiadice și tuberozitățile ischiadice sunt mai mari la femeie decât la bărbat
4. participă singure la formarea pereților bazinului
5. niciun răspuns corect
Răspuns corect: 13
În urma unor analize de sânge o pacientă prezintă 6 milioane de eritrocite pe microlitru de sânge, 5000 de globule albe și 100000 de trombocite. Următoarele afirmații sunt false:
1. numărul leucocitelor este anormal
2. problemele de coagulare sunt excluse în cazul dat
3. se poate exclude diagnosticul de policitemie având în vedere că pacientul are prea puține eritrocite
4. pacientul poate avea probleme de coagulare
5. niciun răspuns corect
Răspuns corect: 23
Despre mușchiul scheletic sunt adevărate afirmațiile:
1. inervația vegetativă a mușchiului determină reacții vasomotorii
2. are extremități de culoare alb-sidefie
3. epimisium-ul se află sub fascia mușchiului
4. conține septuri conjunctive
5. niciun răspuns corect
Răspuns corect: 1234
Care dintre următoarele afirmații privind funcțiile sângelui sunt corecte?
1. realizează diferențierea structurilor proprii de cele străine organismului
2. participă la hemostaza primară și coagulare
3. asigură transportul gazelor respiratorii: O2 și CO2
4. realizează apărarea înnăscută prin limfocitele T
5. transportă cortizol legat de proteine plasmatice
Răspuns corect: 1235
Conțin fibre aferente:
1. nervul cranian II
2. nervii spinali toracici
3. nervul cranian XII
4. nervul cranian III
5. niciun răspuns corect
Răspuns corect: 12
Stimularea sistemului nervos vegetativ parasimpatic are următoarele efecte, cu excepția:
1. stimulează secreția exocrină a pancreasului
2. determină contracția mușchiului dilatator al pupilei
3. inhibă glicogenoliza
4. inhibă secreția hormonală a glandei medulosuprarenale
5. crește forța de contracție a cordului
Răspuns corect: 2345
La formarea bolului alimentar participă:
1. apa
2. amilaza
3. mușchii faringelui
4. mucusul
5. niciun răspuns corect
Răspuns corect: 124
Miocardul:
1. este inervat de fibrele nervoase somatice și vegetative
2. este stratul inimii care se găsește între epicard și endocard
3. este format din celule musculare striate ramificate, cu numeroși nuclei/fibră
4. în mod normal se contractă în ritmul impus de nodul sinoatrial
5. niciun răspuns corect
Răspuns corect: 24
Despre nucleul celular sunt adevărate următoarele:
1. prezintă un înveliș nuclear, care are 4 straturi bifosfolipidice
2. se găsește în corpul celulei nervoase iar în celula adipoasă se găsește aproape de membrana celulară
3. poate conține proteine
4. poate conține atât timină cât și uracil
5. poate conține atât molecule purinice cât și pirimidinice
Răspuns corect: 2345
Despre neuronii din ganglionul spinal sunt corecte afirmațiile:
1. pot fi senzitivi sau motori
2. sunt protoneuroni
3. pot fi somatici sau vegetativi
4. pot fi exteroceptivi sau proprioceptivi
5. niciun răspuns corect
Răspuns corect: 234
Alegeți afirmațiile corecte privind fiziologia respirației:
1. schimbul alveolar de gaze respiratorii se realizează între aerul alveolar și sângele din capilare aparținând circulației sistemice
2. la începutul unei inspirații normale, în plămân se găsesc volumele de aer care formează capacitatea funcțională reziduală
3. plămânii sunt localizați în torace, înveliți de foița viscerală a unei seroase numită pleură
4. în structura membranei alveolo-capilare se găsesc: endoteliu capilar, interstițiu pulmonar, epiteliu alveolar și un lichid tensioactiv numit surfactant
5. în expirație crește presiunea în venele mari supradiafragmatice
Răspuns corect: 25
De structura laringelui țin următoarele cartilaje:
1. tiroid
2. cricoid
3. hioid
4. glotic și epiglotic
5. niciun răspuns corect
Răspuns corect: 12
Legat de ductul deferent:
1. ampula reprezintă porțiunea inițială
2. este o structură tubulară ce continuă epididimul
3. se deschide la nivelul vezicii urinare
4. pornește de la fiecare testicul
5. niciun răspuns corect
Răspuns corect: 24
Următoarele afirmații sunt adevărate:
1. repetiția benzilor A și I determină un aspect striat în mușchii striați
2. banda A conține doar filamente de miozină
3. linia Z împarte în două jumătăți egale o bandă întuneată I
4. tubii T ce aparțin fibrei musculare scheletice se află la nivelul joncțiunilor A și I
5. niciun răspuns corect
Răspuns corect: 14
Următoarele afirmații sunt adevărate despre fibrele cardiace:
1. fibrele Purkinje stimulează fibrele musculare ventriculare
2. conțin discuri intercalare și desmozomi
3. prezintă un tub T/sarcomer aflat la nivelul liniei Z
4. timpul de contracție este mai mic decât al mușchiului scheletic
5. niciun răspuns corect
Răspuns corect: 13
Pentru ca difuziunea apei într-o soluție să se producă:
1. membrana care separă cele două compartimente trebuie să fie semipermeabilă
2. membrana care separă cele două compartimente nu trebuie să fie permeabilă
3. permeabilitatea membranei să fie mai mare pentru moleculele de solvent decât pentru cele de solvit
4. permeabilitatea membranei să fie mai mare pentru moleculele de solvit
5. nu există nicio condiție pentru caracteristicile membranei dintre compartimente
Răspuns corect: 13
Următoarele afirmații sunt adevărate:
1. mastocitul este o celulă prezentatoare de antigen
2. în timpul unei reacții alergice numărul IgE va crește
3. activarea limfocitelor B depinde de limfocitele T helper
4. primul anticorp ce apare in circulație în timpul unei infecții este IgG
5. niciun răspuns corect
Răspuns corect: 23
Referitor la sistemul limfatic este adevărat că:
1. limfa conține cantități reduse de proteine
2. vasele limfatice sunt delimitate de epiteliu simplu cubic
3. blocarea vaselor limfatice poate crea edem
4. în chiliferul central avem cantități mari de lipide
5. niciun răspuns corect
Răspuns corect: 34
La nivelul butonilor terminali, apar:
1. neurofibrile
2. vezicule cu acetilcolină
3. corpi tigroizi
4. mitocondrii
5. niciun răspuns corect
Răspuns corect: 124
Acidul gama-amino-butiric:
1. declanșează reacția „fight or flight”
2. este un neurotransmițător excitator
3. este produs în creier
4. este produs în măduva spinării
5. niciun răspuns corect
Răspuns corect: 34
Despre circulația limfatică următoarele afirmații sunt adevărate:
1. limfa face parte din mediul intern al organismului, ea ajunge în final în circulația venoasă
2. vasele limfatice au în interior valve semilunare
3. limfa face parte din mediul intern al organismului, ea ajunge în final în circulația arterială
4. începe cu capilarele limfatice care au o structură diferită de a capilarelor sanguine, fiind mai groase
5. are rol de drenare a țesuturilor
Răspuns corect: 125
Dintre enunțurile următoare, selectați-le pe acelea care sunt false:
1. creșterea concentrației plasmatice a cortizolului inhibă secreția corticotropinei din regiunea mediană a hipotalamusului
2. creșterea calcemiei stimulează secreția celulelor parafoliculare și a celulelor principale din glandele paratiroide
3. un hormon sterolic secretat de către adenohipofiză stimulează la bărbat, secreția de hormoni androgeni din celulele interstițiale Leydig
4. o neurosecreție eliberată în circulație de hipotalamusul anterior stimulează reabsorbția facultativă a apei în tubii contorți distali și colectori
5. natriemia crește sub influența aldosteronului și a hormonului de creștere
Răspuns corect: 1234
Prin efect parasimpatic:
1. scade frecvența cardiacă
2. se relaxează musculatura vezicii urinare
3. se dilată pupila
4. este stimulată salivația
5. niciun răspuns corect
Răspuns corect: 14
Alegeți afirmațiile corecte:
1. protoneuronul fibrelor gustative ale nervului facial se află în ganglionul geniculat
2. reflexele miotatice sunt polisinaptice
3. sediul actelor de comportament instinctiv este puntea lui Varolio
4. tractul spinocerebelos ventral este încrucișat
5. niciun răspuns corect
Răspuns corect: 14
Care dintre următoarele suubstanțe sunt implicate în transformarea tripsinogenului în tripsină?
1. enterokinaza
2. chimotripsinogenul
3. tripsina anterior formată
4. colecistokinina
5. niciun răspuns corect
Răspuns corect: 13
Selectați afirmațiile adevărate:
1. venele radiale însoțesc artera radială
2. artera mezenterică inferioară vascularizează tot rectul
3. faza de ejecție a sistolei ventriculare se termină odată cu deschiderea valvelor semilunare
4. mediul intern al organismului cuprinde și lichidul cefalorahidian din ventricului IV
5. la periferia circulației venoase, viteza de circulație a sângelui este de 0,5 mm/s
Răspuns corect: 145
Alegeți factorii care influențează forța de contracție a inimii:
1. grosimea pereților inimii
2. hormonul secretat de celulele α ale insulelor Langerhans
3. hormonii eliberați de celulele "C" parafoliculare din tiroidă
4. toți neurotransmițătorii din sistemul nervos vegetativ
5. stimularea nucleului dorsal al vagului
Răspuns corect: 12
Selectați asociațiile corecte:
1. aglutininele alfa și beta - anticorpi prezenți în plasma sanguină
2. macrofage - celule cu rol în imunitatea nespecifică
3. trombina - rol în prima etapă a hemostazei
4. limfocitele B - imunitate specifică celulară
5. trombocite - rol în faza vasculo-plachetară și plasmatică a hemostazei
Răspuns corect: 125
Pentru perceperea sunetelor au loc următoarele evenimente:
1. vibrația timpanului determină vibrația ciocănelului
2. mișcarea membranei vestibulare este detectată de celulele ciliate
3. modificările presiunii perilimfei se pot transmite ferestrei rotunde
4. modificarea presiunii perilimfei nu se transmite membranei tectoria
5. niciun răspuns corect
Răspuns corect: 13
Activitatea cardiacă poate fi influențată de:
1. nucleul dorsal al vagului a cărui stimulare scade forța de contracție a cordului
2. hormonii secretați de porțiunea medulară a glandelor suprarenale care cresc excitabilitatea inimii și accelerează ritmul cardiac
3. hormonii secretați de celulele tiroidiene parafoliculare care cresc forța și frecvența contracțiilor cardiace
4. hormonul secretat de celulele α ale insulelor Langerhans care produce tahicardie la fel ca și stimularea simpatică
5. răcirea nodului sinusal care, asupra ritmului inimii, are efect contrar stimulării sistemului nervos simpatic
Răspuns corect: 25
Dermul:
1. dermul reticular conține celule Merkel
2. se dezvoltă din endoderm
3. reprezintă un rezervor de apă și electroliți
4. dermul papilar conține țesut conjunctiv lax
5. niciun răspuns corect
Răspuns corect: 34
Următoarele enunțuri despre diferitele componente ale encefalului sunt adevărate:
1. puntea are funcție de releu
2. bulbul rahidian conține centrii care reglează activitatea cardiacă
3. mezencefalul controlează mișcări ale globilor oculari
4. hipotalamusul coordonează echilibrul
5. talamusul direcționează către cortexul cerebral majoritatea semnalelor motorii
Răspuns corect: 123
Care dintre următoarele afirmații referitoare la porțiunile intestinului gros sunt corecte?
1. cecul, colonul și rectul sunt vascularizate de artera mezenterică superioară
2. colonul absoarbe apă, maxim 2-3 L/zi
3. asupra glandelor colice acționează un hormon ce reabsoarbe potasiul și secretă sodiul
4. la nivelul colonului sunt prezente tenii și haustre
5. stimularea simpaticului crește motilitatea colonului distal și a rectului
Răspuns corect: 24
Alegeți varianta corectă referitoare la colesterol:
1. colesterolul plasmatic poate fi crescut în hipotiroidism
2. depunerea progresivă subendotelială coronariană a sa, duce la formarea în final a plăcii ateromatoase
3. se află în regiunea hidrofobă a plasmalemei
4. este un produs rezultat din scindarea chilomicronilor asupra cărora acționează peptidaza
5. din el se sintetizează mineralocorticoizii, adrenalina și hormonii sexosteroizi
Răspuns corect: 123
Stimularea parasimpaticului cranian determină următoarele efecte digestive:
1. contracția sfincterelor tractului gastrointestinal
2. contracția musculaturii vezicii biliare
3. scăderea secreției endocrine a pancreasului
4. creșterea secreției salivare apoase
5. stimularea glicogenolizei hepatice
Răspuns corect: 24
Referitor la mișcarea apei prin peretele capilar este adevărat că:
1. presiunea coloid-osmotică atrage apa în spațiul interstițial
2. scăderea concentrației albuminelor scade presiunea coloid-osmotică
3. scăderea presiunii coloid-osmotice mută centrul dinamic spre capătul venos al capilarului
4. în cazul obstrucției unei vene, presiunea hidrostatică a capilarelor scade și se formează edem
5. niciun răspuns corect
Răspuns corect: 23
Următoarele afirmații sunt false:
1. cortizolul legat de o proteină plasmatică stimulează gluconeogeneza
2. în hiperglicemie crește secreția de insulină
3. insulina stimulează glicoliza în țesutul muscular
4. adrenalina și vasopresina sunt neurosecreții elaborate în glande endocrine
5. FSH-ul determină ovulația și apariția corpului galben
Răspuns corect: 145
Selectați enunțurile corecte referitoare la urechea internă:
1. receptorii din organul Corti reprezintă orginea căii proiectate în girul temporal superior
2. labirintul osos, din stânca parietalului, este format din vestibul, canale semicirculare și melc osos
3. spre vârful melcului, lama spirală lasă un spațiu liber numit columelă
4. receptorii vestibulari, stimulați de modificările accelerației liniare, sunt localizați în crestele ampulare
5. pe axul osos al mecului se fixează lama spirală osoasă întregită de membrana bazilară și de cea vestibulară
Răspuns corect: 15
Care dintre următoarele afirmații sunt adevărate?
1. oxigenul este cedat țesuturilor de către hemoglobină la creșterea pH-ului plasmatic și a temperaturii
2. mușchii drepți abdominali au rol în inspirație și determină ridicarea grilajului costal
3. la nivelul membranei respiratorii, gradientul de difuziune al O2 este de zece ori mai mare decât al CO2
4. O2 este transportat în plasmă combinat reversibil cu ionii de fier din structura hemoglobinei
5. după o inspirație forțată, în plămâni se găsesc volumele de aer ce formează capacitatea pulmonară totală
Răspuns corect: 35
Axonii neuronilor din ganglionul spinal fac sinapsă cu:
1. neuronul motor din coarnele anterioare de aceeași parte, închizând arcul reflex miotatic
2. deutoneuronul căii sensibilității tactile grosiere din coarnele anterioare ale măduvei
3. neuronii din nucleii gracilis și cuneat din bulb, ai căror axoni formează lemniscul medial
4. neuronii din centrul vegetativ, simpatic sau parasimpatic
5. al II-lea neuron proprioceptiv din coarnele posterioare
Răspuns corect: 134
Sistemul imunitar interacționează cu agenții străini organismului prin intermediul:
1. limfocitelor T
2. limfocitelor B
3. trombocitelor
4. macrofagelor
5. eritrocitelor
Răspuns corect: 124
Procesul sintezei lipidice la nivel celular nu implică următoarele structuri celulare:
1. reticulul endoplasmatic neted
2. reticulul endoplasmatic rugos
3. ribozomii
4. aparatul Golgi și mitocondria
5. niciun răspuns corect
Răspuns corect: 23
Următoarele afirmații legate de anatomia cordului sunt adevărate:
1. emergența aortei se află posterior de emergența trunchiului pulmonar
2. venele pulmonare se află anterior față de venele cave
3. vena cavă superioară se află anterior de artera pulmonară dreaptă
4. al doilea vas care se formează din aortă este artera carotidă comună stângă
5. niciun răspuns corect
Răspuns corect: 13
Alegeți afirmațiile false referitoare la căile respiratorii:
1. bronhiile pătrund în plămân la nivelul hilului unde se ramifică intrapulmonar
2. laringele, organ respirator și fonator, are în structura sa țesut cartilaginos fibros
3. conțin organe în structura cărora se găsește țesut cartilaginos hialin
4. traheea prezintă un epiteliu stratificat cubic și se bifurcă la nivelul vertebrei T4
5. fosele nazale, situate deasupra cavității bucale, sunt separate de aceasta prin palatul dur și palatul moale
Răspuns corect: 24
Alegeți varianta corectă:
1. avitaminoza nicotinamidei duce la tulburări de vedere
2. acidul ascorbic stimulează absorbția intestinală a fierului
3. riboflavina are rol în hematopoieza
4. filochinona are rol în hemostază
5. niciun răspuns corect
Răspuns corect: 24
Dermul:
1. dermul papilar conține țesut conjunctiv lax
2. se dezvoltă din endoderm
3. reprezintă un rezervor de apă și electroliți
4. dermul reticular conține celule Merkel
5. niciun răspuns corect
Răspuns corect: 13
Ovogeneza:
1. este inițiată de celulele haploide preexistente în ovar
2. se produce alternativ, la nivelul periferiei ovarului
3. ovocitul secundar este înconjurat de o coroană radiată desprinsă din epiteliul foliculului vezicular matur
4. implică maturarea foliculară și modificări morfofuncționale ale ovogoniilor
5. niciun răspuns corect
Răspuns corect: 34
Dermul:
1. papilar nu conține receptori pentru temperatură
2. comunică cu epidermul prin intermediul membranei bazale
3. trimite înspre epiderm niște proiecții numite celule dendritice epidermice
4. este responsabil de rezistența mecanică a pielii
5. niciun răspuns corect
Răspuns corect: 24
Mușchiul drept intern al globului ocular:
1. prezintă potențiale de unitate motorie
2. se inseră pe sclerotică
3. este un mușchi scheletic
4. este inervat de fibre cu originea în cortexul motor
5. niciun răspuns corect
Răspuns corect: 123
Despre glande se poate afirma:
1. celulele alfa de la nivelul pancreasului secretă un hormon proteic cu 51 de aminoacizi
2. glanda care secretă timozine se află în mediastinul inferior
3. glanda care secretă melatonina se află pe peretele superior al ventriculului III
4. cele 4 mase de țesut glandular de pe partea posterioară a tiroidei secretă un hormon care stimulează activarea renală a vitaminei D
5. niciun răspuns corect
Răspuns corect: 34
Precizați care dintre următoarele enunțuri se referă la faza a doua a coagulării:
1. tromboplastina transformă protrombina
2. în această fază este prezent și calciul
3. fibrinogenul se transformă în fibrină
4. trombina modifică fibrinogenul
5. niciun răspuns corect
Răspuns corect: 12
Edemele:
1. se pot produce datorită creșterii presiunii hidrostatice în vene
2. apar în urma malnutriției datorită numărului scăzut de aminoacizi disponibili pentru sinteza proteinelor plasmatice
3. apar dacă nivelul presiunii osmotice este direct proporțional cu cel al presiunii hidrostatice
4. se pot produce în insuficiență renală prin creșterea ratei filtrării glomerulare
5. niciun răspuns corect
Răspuns corect: 12
Următoarele secreții digestive conțin compuși care acționează asupra bacteriilor:
1. bila
2. secreția gastrică
3. secreția pancreatică
4. saliva
5. niciun răspuns corect
Răspuns corect: 124
Dendritele neuronilor ce aparțin ganglionilor de pe traiectul nervilor cranieni preiau impulsul nervos de la nivelul:
1. exteroceptorilor din structura pielii feței
2. receptorilor gustativi de la nivelul limbii
3. celulelor receptoare din organul Corti
4. celulelor senzoriale din crestele ampulare
5. celulelor fotoreceptoare din retină
Răspuns corect: 1234
Numărul proteinelor membranare transportoare influențează:
1. numărul moleculelor transportate în unitatea de timp
2. rata endocitozei
3. rata difuziunii glucozei în hematii
4. eficiența ingestiei bacteriilor de către leucocite
5. niciun răspuns corect
Răspuns corect: 13
În organul care conține țesut epitelial secretor de tip mixt, celulele exocrine și ductale secretă:
1. maltază
2. α-amilază pancreatică
3. fosfolipază
4. HCO3-
5. niciun răspuns corect
Răspuns corect: 234
Țesutul conjunctiv lax:
1. este localizat sub piele, în capsula din jurul rinichilor, sub majoritatea epiteliilor
2. este cunoscut și sub denumirea de țesut conjunctiv reticulat
3. menține integritatea organelor și conține fluide tisulare
4. conține mastocite care au granule citoplasmatice ce conțin printre altele o substanță cu rol în reacții alergice și inflamații
5. niciun răspuns corect
Răspuns corect: 34
Despre celulele sanguine sunt adevărate afirmațiile:
1. hematiile conțin, la nivelul membranei, aglutinogene care stabilesc grupa sanguină
2. leucocitele trec în țesuturi prin diapedeză
3. trombocitele intervin în ambele faze ale hemostazei
4. hematiile sunt celule cu mitocondrii și diametru de 7,5μ
5. limfocitele B intervin în imunitatea specifică mediată celular
Răspuns corect: 12
Face parte din sistemul nervos central:
1. creierul
2. nervii spinali
3. nervii cranieni
4. măduva spinării
5. niciun răspuns corect
Răspuns corect: 14
Sistemele tampon:
1. cel mai puternic sistem tampon din corpul uman este sistemul tampon al proteinelor
2. un exemplu de sistem tampon este sistemul acid carboxilic - bicarbonat de sodiu
3. sistemul tampon poate fi alcătuit din proteine intracelulare (albumina)
4. în cadrul sistemului tampon al proteinelor, grupările amino- acționează ca baze, iar cele carboxil ca acizi
5. niciun răspuns corect
Răspuns corect: 14
Despre profază putem afirma:
1. nucleolii devin vizibili
2. centriolii migrează spre centrul celulei
3. în timpul acesteia învelișul nuclear se dezasamblează
4. începe cu condensarea cromatinei
5. niciun răspuns corect
Răspuns corect: 34
Referitor la cele 3 tipuri de țesuturi musculare (scheletic, neted și cardiac), putem afirma că:
1. la mușchiul neted poziția nucleilor este centrală
2. la mușchiul cardiac viteza de contracție este cea mai rapidă
3. la mușchiul neted capacitatea de a rămâne contractat este cea mai mare
4. la mușchiul striat scheletic fibrele musculare sunt alungite, cilindrice, ramificate
5. niciun răspuns corect
Răspuns corect: 13
Ligamentul larg:
1. încrucișează ureterul
2. se fixează pe planșeul cavității pelvine
3. prezintă pe fața anterioară ovarele
4. conține fornixul vaginal
5. niciun răspuns corect
Răspuns corect: 12
Sunt roluri ale masticației:
1. eliberează substanțe odorante
2. stimulează receptorii olfactivi
3. inițiază motilitatea gastrică
4. asigură contactul substanțelor sapide cu receptorii gustativi
5. niciun răspuns corect
Răspuns corect: 124
Alegeți mecanismele de transport pentru dioxidul de carbon:
1. dizolvat în plasmă
2. sub formă de bicarbonat de sodiu
3. sub formă de carboxihemoglobină
4. sub formă de carbaminohemoglobină
5. sub formă de anhidrază carbonică
Răspuns corect: 124
Alegeți afirmațiile corecte despre globulele roșii:
1. volumul acestora variază invers proporțional cu tonicitatea soluției în care sunt plasate
2. au o durată de viață de aproximativ 17 săptămâni
3. producția lor este reglată de hormonul eritropoieză
4. fiecare celulă poate transporta până la 4 molecule de oxigen
5. niciun răspuns corect
Răspuns corect: 12
Microgliile:
1. contribuie la formarea barierei hematoencefalice
2. acționează în inflamațiile țesutului nervos
3. fagocitează microorganisme
4. ajută la izolarea țesutului nervos lezat
5. niciun răspuns corect
Răspuns corect: 23